


PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,   2.02. 2005

Nr. P.L.-X  3


AVIZ

asupra proiectului de Lege privind aprobarea Ordonanţei de urgenţă a Guvernului nr. 141/2004 pentru prorogarea termenului prevăzut la art.145 alin.(1) din Legea nr.295/2004 privind regimul armelor şi muniţiilor 
În conformitate cu prevederile art.89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată spre dezbatere şi avizare în procedură de urgenţă cu proiectul de Lege privind aprobarea Ordonanţei de urgenţă a Guvernului nr. 141/2004 pentru prorogarea termenului prevăzut la art.145 alin.(1) din Legea nr.295/2004 privind regimul armelor şi muniţiilor, trimis cu adresa nr.P.L.X-3 din 1.02.2004, înregistrată sub nr.31/19 din 2 februarie 2004.

Camera Deputaţilor este Cameră decizională.

  Senatul, în şedinţa  din 27.01.2005, a adoptat acest proiect de lege.

            Consiliul Legislativ, cu avizul nr.2127 din 29.12.2004, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de ordonanţă de urgenţă în şedinţa din  2.02.2005.
  Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr. 141/2004 pentru prorogarea termenului prevăzut la art.145 alin.(1) din Legea nr.295/2004 privind regimul armelor şi muniţiilor.
 În raport de obiectul şi conţinutul său, proiectul de lege face parte din categoria legilor organice.

